
[bookmark: _Toc147043661]PRASĪBAS MODEĻIEM ORIĢINĀLĀ FORMĀTĀ
Paraugmodeļi ir jāveido autorprogrammās, kuras tiks izmantotas veicot projektēšanas darbus saskaņā ar pirms līguma BIM izpildes plāna punktā 5.5. “Autoru programmatūras un failu formāti” uzrādīto informāciju.
Katram attiecīgās būvprojekta daļas BIM modeļa autoram ir nepieciešams izstrādāt paraugmodeļus, kas sastāv no:
· Asu tīkla A-B/1-2. Asu krustpunktam A/1 jāatrodas koordinātās X;Y;Z=0;0;0. Asu solis – 1000 mm X ass virzienā un 1000 mm Y ass virzienā;
· Telpiskas figūras, kas veidota ar masas elementu (Mass element) rīku, vai analogu. Telpiskas figūras izmēri ir 1000(x)x1000(y)x1000(z)mm. Telpiskas figūras augstuma atzīme (bottom level) Z=500 mm un virsskatā telpiskās figūras ģeometrijai ir jāsakrīt ar asu tīklu;
· Telpiskai figūrai ir nepieciešams pievienot datu kopu ar nosaukumu “NVA” un tajā ir jānorāda šādi parametri:

	 Atribūts
	Paskaidrojums

	01_Autors
	Norādīt autora Vārdu Uzvārdu

	02_Projekta daļas kods
	Norādīt būvprojekta daļas, par kurām būs atbildīgs autors

	03_Datums
	Norādīt paraugmodeļa izveides datumu

	04_Autorprogramma
	Norādīt informāciju par autorprogrammu un tās versiju


*Atsevišķās autorprogrammās ir pieļaujams nenorādīt datu kopas nosaukumu tehnisku             iemeslu dēļ, taču tām ir jāparādās *.IFC failu formātā.

[bookmark: _Toc147043662]PRASĪBAS MODEĻIEM *.IFC FORMĀTĀ
Paraugmodeļus no autorprogrammām nepieciešams eksportēt uz *.IFC failu formātu, nezaudējot elementu ģeometriju un informāciju, kas norādīta punktā 1. “Prasības modeļiem oriģinālā formātā”.
Piezīme. Atsevišķās autorprogrammās nav iespējams izeksportēt asu tīklu uz *.IFC failu formātu. Šo autorprogrammu paraugmodeļiem asu tīkla trūkums netiks uzskatīts kā neatbilstība izvirzītajām prasībām.

[bookmark: _Toc147043663]PRASĪBAS SAVIETOTAJAM MODELIM
Visu būvprojekta daļu 3D BIM modeļu autoru izveidotos *.IFC formāta paraugmodeļus ir jāapvieno vienā savietotajā modelī un ir nepieciešams pārliecināties, ka to atrašanās vietas sakrīt, kā arī ir redzama visa paraugmodeļiem pievienotā informācija.

[bookmark: _Toc147043664]IESNIEDZAMIE NODEVUMI
Parauga modeļus izstrādā atbildības matricā norādītie BIM modeļu autori (Pirms līguma BIM izpildes plāna punkts 5.1.1.). Parauga modeļu daudzumam ir jāsakrīt ar atbildības matricā norādīto BIM modeļu autoru skaitu.
Iesniedzot piedāvājumu konkursa laikā, piegādātājam jāiesniedz šādi faili:
	Nodevums
	Apraksts
	Kas sagatavo

	Paraugmodeļi oriģinālformātā
	Autorprogrammā izstrādātie modeļi, kas satur 1. punktā norādīto informāciju
	Attiecīgo būvprojekta daļu BIM modeļu  autori

	Paraugmodeļi
*.IFC	failu formātā
	No autorprogrammas eksportētie modeļi *.IFC failu formātā, nezaudējot tā atrašanās vietu, ģeometriju un pievienoto informāciju
	Attiecīgo būvprojekta daļu BIM modeļu    autori

	Savietotais modelis
	Modelis, kas satur informāciju par visiem paraugmodeļiem, to atrašanās vietu, ģeometriju un pievienoto informāciju
	Piegādātāja BIM koordinators

